stanford-oval/wikipedia huggingface dataset:
Mitsubishi Heavy Industries

| Mitsubishi Heavy Industries, Ltd 三菱重工業株式会社 |
| --- | --- |

Yritysmuoto:  pörssiyhtiö
ISIN:  JP3900000005
Kotipaikka:   Japani
Toimiala:  laivanrakennus, puolustusvälineteollisuus
Infobox OKVirheellinen NIMI-arvo: 
Mitsubishi Heavy Industries, Ltd (三菱重工業株式会社, Mitsubishi Jūkōgyō Kabushiki-kaisha) on Mitsubishi-yhtymän raskasteollinen yritysryhmä, joka toimii mm. laivanrakennuksen ja puolustusvälineteollisuuden alalla. Se on valmistanut myös Beloitin kanssa yhteistyössä paperikoneita.
Tuotantosuunnat

Avaruustekniikka
Tuotanto: Nagoya Aerospace Systems, Aichi, Nagoya Guidance & Propulsion Systems, Komaki, Aichi, Mitsubishi Aircraft Corporation
Laivanrakennus ja meritekniikka
Tuotanto: Nagasaki, Kobe, Shimonoseki
Metallirakenteet ja rakentaminen
Voimajärjestelmät
Tuotanto: Takasago, Kobe
Voimavaraajat
Koneistot
Trukit - Mitsubishi Forklift Trucks
Taistelupanssarivaunut
Tuotanto:  Sagamihara.
H-IIA -laukaisulaitteet
Yleinen koneenrakennus
Tuuliturbiinit
Ilmastointilaitteet ja kylmätekniikkajärjestelmät
Teollisuuden koneet
Paperi- ja painokoneet
Konetyökalut
Kevyet raidelaitteet
Metrojunat
Pikaraitiovaunu Crystal Mover
Mitsubishin valmistamia ilmastointilaitteita
Monte Pissis

Monte Pissis
| --- | --- |
Sijainti:  Atacama, Argentiina
Vuoristo:  Andit
Korkeus merenpinnasta:  6 795 m
Prominenssi:  2 145  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Pissis on sammunut tulivuori La Riojan maakunnassa Argentiinassa. Vuori on kolmanneksi korkein huippu Etelä-Amerikassa ja toiseksi korkein tulivuori maailmassa.  Se sijaitsee noin 550 kilometriä pohjoiseen Aconcaguasta.
Aiheesta muualla

Andes Website (Arkistoitu – Internet Archive) (englanniksi)
Monte Pissis SummitPost.org-sivustolla (englanniksi)
Monte Nuovo

Monte Nuovo
Monte Nuovo Lago Lucrinon järveltä katsottuna
| --- | --- |
Tyyppi:  tulivuoren kraatteri 
Sijainti:  Italiassa, Pozzuolin kaupungissa.
Korkeus merenpinnasta:  140  m 
Purkautunut viimeksi:  1538
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Nuovo on tulivuori, joka sijaitsee Etelä-Italiassa Campanian alueella olevassa Pozzuolin kaupungissa.
Monte Nuovo on nimensä mukaan melko uusi tulivuori. Se syntyi vuonna 1538 Campi Flegrein kaldera-alueella tapahtuneessa 8 vuorokautta kestäneessä purkauksessa.
Aiheesta muualla

Kuvia tai muita tiedostoja aiheesta Monte Nuovo Wikimedia Commonsissa
Monte Plata

| Monte Plata |
| --- | --- |
 Vaakuna
 Provinssin sijainti Dominikaanisessa tasavallassa
Valtio:  Dominikaaninen tasavalta
Hallinto:  
 – hallinnollinen keskus:  Monte Plata (kaupunki)
Pinta-ala:  2613 km²
Väkiluku (2016):  189 166
Monte Plata on provinssi Dominikaanisessa tasavallassa. Sen pääkaupunki on Monte Plata. Provinssin pinta-ala on 2613 km2 ja väkiluku noin 190 000.
Provisnssi sijaitsee suoraan Santo Domingosta pohjoiseen. Se on sisämaa-alue, mutta siellä on kaksi vuoristoa, ja  Los Haitisen kansallispuisto.
Aiheesta muualla

Kuvia tai muita tiedostoja aiheesta Monte Plata Wikimedia Commonsissa
Dominikaanisen tasavallan provinssit
Azua
Baoruco
Barahona
Dajabón
Duarte
Elías Piña
El Seibo
Espaillat
Hato Mayor
Hermanas Mirabal
Independencia
La Altagracia
La Romana
La Vega
María Trinidad Sánchez
Monseñor Nouel
Monte Cristi
Monte Plata
Pedernales
Peravia
Puerto Plata
Samaná
Sánchez Ramírez
San Cristóbal
San José de Ocoa
San Juan
San Pedro de Macorís
Santiago
Santiago Rodríguez
Santo Domingo
Valverde
Distrito Nacional
Mitch Hults

| Mitch Hults> Henkilötiedot |
| --- | --- |
Syntynyt: 13. marraskuuta 1994 (ikä 29) Stoughton, WI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  vasen
Pituus:  188 cm
Paino:  94 kg
Seura
Seura:  Rytíři Kladno
Sarja:  Tipsport Extraliga
Pelaajaura
Pääsarjaura:  2020–
Aik. seurat:  San Diego Gulls (AHL) Utah Grizzlies (ECHL) Syracuse Crunch (AHL) Orlando Solar Bears (ECHL) Stockton Heat (AHL) Kansas City Mavericks (ECHL) Bratislava Capitals (ICEHL) TPS (SML) HC Bolzano (ICEHL) HKm Zvolen (SloEL)
Mitch Hults (s. 13. marraskuuta 1994 Stoughton, Wisconsin, Yhdysvallat) on yhdysvaltalainen jääkiekkoilija, joka pelaa Tšekin pääsarjassa Extraliga-joukkue Rytíři Kladnossa. Hän on pelipaikaltaan keskushyökkääjä.
Muuta

Hultsin pikkuveljet Matt ja Cole ovat pelanneet myös jääkiekkoa. Heistä Cole Hults pelaa puolustajana NHL-seura Arizona Coyotesin organisaatiossa. Hän pelasi Mitchin joukkuetoverina Madison Capitolsin USHL-joukkueessa kaudella 2014–2015.
Panu Pasanen

Panu Ensio Pasanen (s. 31. joulukuuta 1987 Vihti) on suomalainen aitajuoksija. Hän edustaa Vihdin Viestiä ja häntä valmentaa Kari Toropainen.
Aikuisten SM-kisoista Pasanen on voittanut ulkoradoilta  kaksi pronssia  Kalevan kisoissa 2009 ja Kalevan kisoissa 2010 400 metrin aitajuoksusta sekä hopeaa Kalevan kisoissa 2011. Sisäratojen SM-kilpailuista hän on voittanut pronssia 300 metrin aitajuoksussa 2012. Hän juoksi Ruotsi–Suomi-maaottelussa 2012 ennätyksensä 52,02.
Hänellä on maaotteluedustuksia.
Mesopotamian hautauskulttuuri

Urin kuninkaan 2" hauta.
Mesopotamian hautauskulttuuri oli muinaisen Kaksoisvirranmaan moninaisia tapoja haudata vainaja kuoleman jälkeen.
Hautaustavat vaihtelivat suurestikin aikakauddestam, kansasta, alueesta ja vainajan sosiaaliryhmästä toiseen.
Sumerissa köyhä haudattiin monesti käärittynä kaislamattoon. Mutta kuninkaallisessa haudassa saattoi olla runsaat hautalahjat ja vainajan mukaan surmattua palvelusväkeä. Polttohautausta esiintyi joillain alueilla esihistorillisella ja historiallisella ajalla.
Hautaukset > Yleistä

Sumerilaiset yleensä hautasivat vainajansa, kun uskoivat kuolemanjälkeiseen elämään.
Mutta saattoivat joskus polttohaudata. Vaikka onkin väitetty sumerilaisten pappien keksineen polttohautauksen, tämä on epätodennäköistä. Köyhä haudattiin yleensä kailsoihin käärittynä, mahtihenkilö saattoi rakentaa suuren hautakammion, hänellä ole runsaat hautalahjat. Esimerkiksi Urin kuninkaanhautoihin oli surmattu palvelusväkeä.
Seemiläiset hautasivat aina vainajansa.
Hautaukset > Varhaiset hautaukset

Tell Halaf- ja Samarra-ajalla haudattiin aina maahan. Uruk-ajalta Urukin kerrostumasta XIV on löydetty pitkökalloinen mies, joka oli suorana, kyljellään ja polvet koukussa.
Samalta aikakaudelta Ninivestä ja Tepe Gawrasta on löydetty lapsia, jotka on haudattu ruukkuihin. Joissain astioissa oli puuhiiltä ja lähistöillä palon jälkiä. Ehkä kyseessä oli joko hautauksen yhteydessä tehty polttouhri tai osittainen ruumiinpoltto ennen seuraavaa toissijaista hautausta. Osittaitsa ja täydellistä ruumiinpolttoa tehtiin vielä varhaisdynastisella ajallakin. Karkemishissa Uruk-kaudelta aina varhaisdynastiselle on löydetty saviastiohin haudattuja. Tell Arpatsijessa haudattiin hautausmaile tai vanhoihin taloihin. Mattoihin käärityt ruumiit haudattiin länsi-itäsuuntaan. Tepe Gawrassa haudattiin talojen lattian alle. Lapsi haudattiin ruukkuun.
Surghulista ja el-Hibbasta Lagashin läheltä on löydetty osittaisia ja täydellisiä polttohautauksia. Ne eivät olleet ainakaan seemiläisiä, koska seemiläiset hautasivat aina maan alle. Urista Jemdet Nasr-ajalta löydetyt haudat ovet kyljelleen haudattuja, kädet kasvojen edessä, jalat vahvasti koukussa. Näin vainaja näyttää ikään kuin istuvan säärillään.
Kuolleet käärittiin mattoihin ja asetettiin puukirstuihin. Vainajilla ei ollut aseita  Jemdet Nasr-ajalla Pohjois-Mesopotamiassa lapsia haudattiin talojen alle, ja vainaja saattoi olla kivikirstussa ruokomatossa, ja oli suorakulmaisia tiilihautoja.
Jemdet Nasr-ajalla yleistyi hautauus mattoon käärittynä, ilman erikoislaitteita. Varhaisdynastisen ajan lopulla tämä pelkän ruumiin hautaus oli tavallista.
Hautaukset > Historiallinen aika

Varhasdynastisella ajalla alettiin Sumerissakin haudata talojen lattian alle, niin kuin Pohjois-Babyloniassa ja Akkadissa aiemmin. Kishissä haudattiin mahtihenkilöitä palvelusväkineen, vaunuineen, juhtineen jne.. Urin kuninkaanhaudoissa saattoi mahtimiehen tai -naisen puuarkun vieressä olla 60-80 seuralaista. Haudoissa oli holveja ja kupukattoja. Hautausmenoista on säilynyt tulen ja uhrien jäänteitä. Lagasha-ajalta joka on noin 3000-2500 eaa.. Pohjois-Kaksoisvirranmaasta löydettyjen talojen lattian alusten hautojen vainajat ovat pohjois-eteläsuunnassa. Karkemishin ja Marin läheltä on löydetty dolmeneita muistuttavia kivikirstuja. Akkadilaisajan haudat olivat maahautoja, joissa vainaja oli soikeassa tai suorakulmaisessa puisessa, savisessa tai ruokoisessa arkussa, tai mattoon käärittynä.
Urin kolmannen dynastian aikana haudattiin yleensä hautausmaihin, joissa maahaudat olivat tiilissä. Ruumis oli suorassa. Monesti haudattiin ovaaliin saviarkkuun. Lapset haudattiin yleensä astioihin. Kuninkaat haudattiin suuriin tiilihautoihin, joissa oli kulttipaikkoja, uhriastioita ja alttareita.
Hautaukset > Historiallinen aika > Polttohautaus

Sumerilaiset tekstit eivät yleensä mainitse polttohautausta. Joissain kaupungeissa Surghal, El-Hibba, ennen Sargonia Nippur tehtiin monia polttohautauksia.
Urin kolmannen dynastian ajalta on löydetty maininta kuninkaallisesta polttohautauksesta. Polttamalla haudatun ukottiin nousevan jumalten luo.
Panu Porkka

Panu Porkka (s. 1977) on suomalainen yritysjohtaja. Vuodesta 2017 lähtien hän on toiminut Verkkokauppa.comin toimitusjohtajana. Aiemmin Porkka on toiminut Suomalaisen kirjakaupan ja Waucherin toimitusjohtajana sekä Tokmannin myyntijohtajana.
Opodeldokki

Opodeldokki (lat. linimentum opodeldoc) on aiemmin käytössä ollut reumalääke, jota on aikoinaan käytetty voiteena kotilääkinnässä. Se on helposti sulavaa läpikuultavaa ja hyytelömäistä massaa, joka väriltään on hieman kellertävää. Sen tuoksu on voimakas, sillä voide sisältää ammoniakkia, kamferia, rosmariiniöljyä ja tymolia. Opodeldokiksi aineen nimesi 1500-luvulla vaikuttanut sveitsiläinen lääkäri ja luonnonfilosofi Paracelsus.
Opolen piirikunta

Opolen piirikunta on seuraavien kahden Puolan piirikunnan nimi:
Opolen piirikunta, Opolen voivodikunta
Opolen piirikunta, Lublinin voivodikunta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Powiat opolski”, voi hakea sivunnimihaulla, laajalla sivunnimihaulla tai tekstihaulla.
Monte Pindo

Monte Pindo on 627 korkea vuori Espanjan Galiciassa, meren rannalla 86 km päässä Santiago de Compostelasta. Vuoren on liitetty monenlaista mytologiaa. Sen on sanottu olevan alueella asuneiden kelttien Olympos-vuori. Lapsettomat pariskunnat ovat vierailleet vuorella parantaakseen hedelmällisyyttään.
Keskiajalla Irian piispa määräsi vuoren rinteelle rakennettavaksi linnan, jonka piti suojella rannikkoa merirosvoilta. Linna nimettiin pyhän Yrjön (San Xurxo) mukaan. Useat Galician aatelisperheet asuivat linnassa, kunnes se tuhottiin vuonna 1467 Irmandiños-sodassa. Sen jälkeen aarteenetsijät ovat romuttaneet linnan muurit lopullisesti. Alueella oli myös toinen linnoitus nimeltään Peñafiel, ja erakkomunkkien asuinpaikkoja. Espanjan sisällissodan aikana ihmiset pakenivat vihollista tälle vuorelle.
Monte Pindon ja Carnotan alue on Natura 2000 -kohde vuodesta 2014. Natura-alueen pinta-ala on 4673 ha. Siellä tavataan useita harvinaisia kasvi- ja eläinlajeja, kuten saukko, kuikka, muuttohaukka ja nuolihaukka. Aluetta on ehdotettu kehitettäväksi luonnonpuistoksi.
Vuonna 2013 vuorella oli laaja metsäpalo, joka tuhosi 1600 hehtaaria metsää.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.montepindo.gal/
Opolen piirikunta (Opolen voivodikunta)

Opolen piirikunta (puol. powiat opolski) on Puolan piirikunta Opolen voivodikunnassa. Sen väkiluku oli vuoden 2019 lopussa 123 726. Piirikunnan kunnat ovat Chrząstowice, Dąbrowa, Dobrzeń Wielki, Komprachcice, Łubniany, Murów, Niemodlin, Ozimek, Popielów, Prószków, Tarnów Opolski, Tułowice ja Turawa.
Opolen piirikunnan pinta-alasta yli 44 prosenttia on metsän peitossa. Murówin, Łubnianyn, Popielówin ja Turawan kuntien alueella sijaitsevat hiekkadyynit ovat Sleesian alueen suurimmat.
Piirikunnan väestöpyramidi 2014.
Vuoden 2019 lopussa piirikunnan asukkaista 51,6 prosenttia oli naispuolisia ja 48,4 prosenttia miespuolisia. Alle 18-vuotiaat muodostivat piirikunnan väestöstä 16 prosenttia, työikäiset 63,1 prosenttia ja eläkeikäiset 20,9 prosenttia väestön keski-iän ollessa tasan 43 vuotta. Vuonna 2019 piirikunnassa syntyi 1 090 lasta. Vuoden 2011 väestönlaskennassa 16,3 prosenttia piirikunnan asukkaista oli saksalaisia ja 0,1 prosenttia ukrainalaisia. Opolen piirikunnan väkiluvun ennustetaan pienenevän 113 836 asukkaaseen vuoteen 2050 mennessä.
Muistelmia kuolleesta talosta

Muistelmia kuolleesta talosta (ven. Записки из Мёртвого дома, Zapiski iz Mjortvogo doma) on Fjodor Dostojevskin romaani vuosilta 1860–1861. Romaani kertoo epäsuorasti Dostojevskin omista kokemuksista siperialaisessa vankileirissä. Romaani on suomennettu neljä kertaa: A. F. Hassel (1888), Ida Pekari (1931), Lea Pyykkö (1973), Markku Lahtela (1980).
Aiheesta muualla

Muistelmia kuolleesta talosta Projekt Gutenbergissa,  A. F. Hasselin suomennos
Monte Perdido

Monte Perdido
| --- | --- |
Sijainti:   Bielsa (d) Espanja
Vuoristo:  Pyreneet
Korkeus merenpinnasta:  3 355 m
Prominenssi:  973  m 
Suojelualue:  Ordesa y Monte Perdidon kansallispuisto 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Monte Perdido (ransk. Mont Perdu) on Pyreneiden kolmanneksi korkein vuori Espanjan ja Ranskan rajamailla. Sen 3 355 metrin korkuinen huippu sijaitsee Espanjan puolella. Vuori on osa Ordesa y Monte Perdidon kansallispuistoa, jossa elää yli 1 500 lajia kukkivia kasveja, 171 lintua, 32 nisäkäs- ja kahdeksan matelijalajia. Sykähdyttävin näky on partakorppikotka, jonka siipien kärkiväli voi olla kolme metriä. Puisto on Espanjan ja Ranskan keskenään jakama Unescon maailmanperintökohde. Suojeltu alue on kokonaisuudessaan 31 189 hehtaarin kokoinen, josta 20 134 hehtaaria sijaitsee Espanjan ja 11 055 hehtaaria Ranskan alueella. Ranskan puoleinen osa on nimeltään Pyreneiden kansallispuisto.
Aiheesta muualla

Wikimedia Commonsissa on kuvia tai muita tiedostoja aiheesta .
Unescon sivut Monte Perdidosta (englanniksi)
Unescon maailmanperintökohteet Espanjassa
Alcalá de Henaresin yliopisto ja historiallinen ympäristö
Alhambra, Generalife ja Albayzín Granadassa
Altamiran luola
Antoni Gaudín työt
Aragonian mudéjar-arkkitehtuuri
Aranjuezin kulttuurimaisema
Atapuercan arkeologinen kohde
Ávilan vanhakaupunki
Barcelonan Sant Pau -sairaala ja katalonialainen musiikkipalatsi
Burgosin katedraali
Cáceresin vanhakaupunki
Catalanin romaaniset kirkot Vall de Boíssa
Côanlaakson ja Siega Verden esihistoriallinen kalliotaide (jaettu Portugalin kanssa)
Córdoban historiallinen keskusta
Cuencan linnoituskaupunki
Doñanan kansallispuisto
Elchen palmumetsä
Elohopean perintö: Almadén ja Idrija (jaettu Slovenian kanssa
Escorialin luostari
Garajonayn kansallispuisto
Ibizan biodiversiteetti ja kulttuuri
Itä-Espanjan kalliomaalaukset
La Lonja de la Seda de Valencia
Las Médulas
Lugon roomalainen muuri
Madinat al-Zahra
Méridan arkeologinen alue
Oviedon muistomerkit ja Asturian vanhan kuningaskunnan kirkot
Poblet-luostari
Monte Perdido (jaettu Ranskan kanssa)
Pyhiinvaellusreitti Santiago de Compostelaan
Salamancan vanhakaupunki
San Cristóbal de La Laguna
San Millánin Yuso- ja Suso-luostarit
Santa María de Guadalupe
Santiago de Compostela
Segovian vanhakaupunki ja akvedukti
Serra de Tramuntanan kulttuurimaisema
Sevillan katedraali, Alcázar ja Archivo de Indias
Tarracon arkeologinen kokonaisuus
Teiden kansallispuisto
Toledo
Úbedan ja Baezan renessanssimuistomerkit
Vizcayan silta
Unescon maailmanperintökohteet Ranskassa
Albi
Alppien paalutalot
Amiensin katedraali
Arc-et-Senans’n kuninkaallinen suolatehdas
Arlesin roomalaiset ja romaaniset monumentit
Avignonin historiallinen keskusta ja Palais des Papes
Belgian ja Ranskan kellotornit (jaettu Belgian kanssa)
Bourges'n katedraali
Canal du Midi
Causses ja Cévennes
Chaîne des Puys
Chartresin katedraali
Chauvet’n luola
Cordouanin majakka
Euroopan suuret kylpyläkaupungit
Fontainebleaun palatsi ja puisto
Fontenayn apottiluostari
Carcassonne
Le Corbusierin arkkitehtoniset työt
Le Havre
Loiren laakso Sully-sur-Loiren ja Chalonnes-sur-Loire välillä
Lyon
Mont Saint-Michel
Nancyn aukiot: Place Stanislas, Place de la Carrière ja Place d’Alliance
Nord-Pas-de-Calais’n kaivosalue
Notre-Damen katedraali, entinen Saint-Remin basilika sekä Taun palatsi Reimsissa
Nizza
Orangen roomalainen teatteri ja sen ympäristöt sekä ”riemukaari”
Portonlahti: Girolatanlahti,  Scandolan luonnonpuisto ja Pianan calanquet Korsikassa
Provins
Monte Perdido
Ranskan eteläiset ja antarktiset alueet
Saint-Émilion
Saint-Savin-sur-Gartempen luostari
Santiago de Compostelan pyhiinvaellusreitit
Seinen jokivarsi Pariisissa
Grande Île
Pont du Gard
Uuden-Kaledonian laguunit
Vaubanin linnoitukset
Versailles’n palatsi puistoineen
Vézelay
Vézère
Opolen piirikunta (Lublinin voivodikunta)

Opolen piirikunta (puol. powiat opolski) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 59 208. Siihen kuuluvat yhdeksän kuntaa ovat Chodel, Józefów nad Wisłą, Karczmiska, Łaziska, Opole Lubelskie, Poniatowa ja Wilków.
Opolen piirikunnalla on yhteistä rajaa idässä Lublinin piirikunnan kanssa, pohjoisessa Puławyn piirikunnan ja etelässä Kraśnikin piirikunnan kanssa.
Piirikunnan väestöpyramidi 2014.
Vuoden 2019 lopussa Opolen piirikunnan asukkaista 51,1 prosenttia oli naispuolisia ja 48,9 prosenttia miespuolisia. Alle 18-vuotiaat muodostivat 17 prosenttia piirikunnan väestöstä, työikäiset 60,1 prosenttia ja eläkeikäiset 22,8 prosenttia väestön keski-iän ollessa 42,4 vuotta. Vuonna 2019 piirikunnassa syntyi 536 lasta. Opolen piirikunnan väkiluvun ennakoidaan pienenevän 44 152 asukkaaseen vuoteen 2050 mennessä.
Mitsubishi Lancer

| Mitsubishi Lancer |
| --- | --- |

Valmistustiedot
Valmistusmaa:  Japani
Valmistaja:  Mitsubishi
Valmistusvuodet:  1973–
Korimalli:  4-ovinen sedan 5-ovinen viistoperä 5-ovinen Sport Wagon
Luokka:  C-segmentti
Iskutilavuus:  1300–2000 cm3
Vetotapa:  etuveto, neliveto
Mitsubishi Lancer on japanilaisen autonvalmistaja Mitsubishin alemman keskiluokan perheautoksi suunniteltu malli. Lancerista on myös valmistettu Evolution-versio. Lanceria on valmistettua vuodesta 1973, ja vuoteen 2009 mennessä sitä oli myyty seitsemän miljoonaa kappaletta.
Sukupolvet

1973–1979
Korimallit: 2-ovinen sedan, 2-ovinen hardtop coupe, 4-ovinen sedan, 5-ovinen farmari ja 3-ovinen hatchback (Celeste)
Moottorit: 1,2L I4, 1,6L I4, 1,4L I4 ja 2,0L I4
1979–1983
Korimallit: 4-ovinen sedan
Moottorit: 1,2L SOHC I4, 1,4L SOHC I4, 1,6L SOHC I4, 1,8L SOHC I4, 1,8L SOHC Turbo I4 ja 2,0L OHC Turbo l4
1983–1987
Korimallit: 3-ovinen hatchback, 4-ovinen sedan ja 5-ovinen farmari
Moottorit: 1,2L I4, 1,5L I4 ja 1,8L I4 diesel
1987–1992
Korimallit: 3-ovinen hatchback (Colt), 4-ovinen sedan ja 5-ovinen liftback
Moottorit: 1,3L SOHC I4, 1,5L SOHC I4 ja 1,8L DOHC I4
Mitsubishi Lancer mk5
1992–1995
Korimallit: 4-ovinen sedan ja 5-ovinen farmari
Moottorit:1,3L SOHC I4, 1,5L SOHC I4, 1,5L DOHC I4, 1,6L SOHC I4, 1,6L DOHC MIVEC I4, 1,8L SOHC I4 ja 1,8L DOHC I4
1995–2000
Korimallit: 4-ovinen sedan
Moottorit: 1,3L SOHC I4, 1,6L SOHC I4 ja 1,8L DOHC Turbo I4
2003–2007
Korimallit: 4-ovinen sedan ja 5-ovinen farmari
Moottorit: 1,6L SOHC I4, 1,8L SOHC I4, 2,0L 16V DOHC I4 sekä 2,0L Diesel
Suomessa myydyt mallit:
CS3A (72 kW 1,6L SOHC Sedan), CS3W (72 kW 1,6L SOHC Wagon), CS9A (99 kW 4G63 2,0L DOHC Sedan) sekä CS9W (99 kW N/A 4G63 2,0L DOHC Wagon)
CS korin, etenkin 2,0L versiot jakoivat paljon teknisiä osia Evolution VII-IX mallien kanssa. (Lähde: Mitsubishi varaosajärjestelmä)
2.0L mallista oli Suomen markkinoilla myynnissä myös HR Edition -varustepaketti, joka sisälsi erilaiset kynnyslistat, pakoputken ulostulon, alun perin Blaupunktin soittimen, Mitsubishi-takin ja usean HRE -merkin
2007–
Korimallit: 4-ovinen sedan
Moottorit: 1,5L DOHC I4, 1,8L DOHC I4, 2,0L DOHC I4, 2,4L DOHC I4 ja VW 2,0 L Di-D Diesel
Aiheesta muualla

Kuvia tai muita tiedostoja aiheesta Mitsubishi Lancer Wikimedia Commonsissa
Mitsubishi Lancer Sports Sedan (Arkistoitu – Internet Archive)
Mitsubishi Lancer Sportback (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Mitsubishi Lancer
Mitsubishi Lancer mk1.
Mitsubishi Lancer mk2.
Mitsubishi Lancer mk3.
Mitsubishi Lancer mk4.
Mitsubishi Lancer mk6.
Mitsubishi Lancer mk7.
Mitsubishi Lancer mk8.
Käännös suomeksi
Ordinary Man (Ozzy Osbournen albumi)

| Ordinary Man Ozzy Osbourne |
| --- | --- | --- |

Studioalbumin tiedot
 Äänitetty : 2019
 Julkaistu: 21. helmikuuta 2020
 Tuottaja(t): Andrew Watt, Louis Bell
 Tyylilaji: Heavy metal hard rock
 Kesto: 49.21
 Levy-yhtiö: Epic
Listasijoitukset
  2.
Ozzy Osbourne muut julkaisut
| Scream (Ozzy Osbournen albumi) 2010 | Ordinary Man 2020 | Patient Number 9 2022 |
Singlet albumilta Ordinary Man
 ”Under the Graveyard” Julkaistu: 8. marraskuuta 2019  ”Straight to Hell” Julkaistu: 22. marraskuuta 2019  ”Ordinary Man” Julkaistu: 10. tammikuuta 2020  ”It’s a Raid” Julkaistu: 20. helmikuuta 2020
Ordinary Man (tyyliteltynä ØRD†NARY MAN) on englantilaisen heavy metal -laulaja Ozzy Osbournen kahdestoista studioalbumi. Se julkaistiin 21. helmikuuta 2020 Epic Recordsin kautta. Sen ovat tuottaneet Andrew Watt ja Louis Bell. Albumi on Osbournen ensimmäinen soololevy vuonna 2010 ilmestyneen Screamin jälkeen. Albumin ensimmäinen single "Under the Graveyard" julkaistiin 8. marraskuuta 2019.  Toinen single "Straight to Hell" julkaistiin 22. marraskuuta 2019. Kolmas single "Ordinary Man", jossa esiintyi laulaja Elton John, julkaistiin 10. tammikuuta 2020. Neljäs single "It's a Raid", jossa esiintyi Post Malone, julkaistiin 20. helmikuuta 2020, päivää ennen albumin julkaisua.
Levy sai pääasiassa positiivisia arvosteluja, ja monet pitivät sitä Osbournen parhaana albumina vuosiin, verraten sitä suotuisasti sekä varhaiseen soolotuotantoon että Black Sabbathiin.
Osbourne ilmoitti 26. helmikuuta 2020 työstävänsä seuraavaa albumiaan, joka julkaistiin 9. syyskuuta 2022 nimellä Patient Number 9.
Taustaa

Ordinary Man on Osbournen ensimmäinen studioalbumi sooloartistina kymmeneen vuoteen Screamin (2010) jälkeen. Se on myös hänen ensimmäinen albuminsa Tony Iommin ja Geezer Butlerin kanssa tehdyn Black Sabbathin viimeisen albumin 13 (2013), jossa hän oli laulajana, jälkeen  . 13-albumin julkaisun jälkeen he lähtivät The End Tour -kiertueelleen, joka päättyi Birminghamiissa, Englannissa 4. helmikuuta 2017.  Kun Black Sabbath oli päättänyt jäähyväiskiertueensa, Osbourne jatkoi uuden materiaalin työstämistä. Syyskuussa 2019 hänet esiintyi yhdessä amerikkalaisen räppärin Travis Scottin kanssa amerikkalaisen räpparin Post Malonen kappaleella "Take What You Want" Malonen kolmannella studioalbumlla Hollywood's Bleeding. Tästä tuli Osbournen ensimmäinen kappale Billboard Hot 100 -listan kymmenen suosituimman kappaleen joukossa yli 30 vuoteen, mikä on pisin aikaväli  listakymmenikössä esiintymisten välillä koko listan historiassa. 8. marraskuuta 2019 kerrottiin Osbournen työskennelleen albumilla Guns N 'Roses -basistin Duff McKaganin ja Red Hot Chili Peppers -rumpali Chad Smithin kanssa. Äänityksestä puhuessaan hän kommentoi, että koko albumin äänitysprosessi oli valmis "vain lyhyessä ajassa". Hän myös kommentoi: "Duff ja Chad tulivat studioon ja me jamittelimme päivisin ja työskentelimme kappaleiden parissa illalla. Aiemmin olin sanonut Sharonille kuinka minun pitäisi olla tekemässä albumia, mutta mieleni takana ajattelin, kuinka 'minulla ei ole vittu voimaa'. Mutta Andrew veti ne ajatukset pois minusta. Toivon todella, että ihmiset kuuntelevat sitä ja nauttivat siitä, koska panin sydämeni ja sieluni tähän albumiin."